CELEX: 42017X0071(01)
Language: hu
Date: 2017-08-05 00:00:00
Title: Az Egyesült Nemzetek Európai Gazdasági Bizottsága (ENSZ-EGB) 138. számú előírásának módosítása – Egységes rendelkezések a csendes közúti járművek korlátozott hallhatóságuk tekintetében történő jóváhagyásáról

5.8.2017   
            
            
               HU
            
            
               Az Európai Unió Hivatalos Lapja
            
            
               L 204/112
            
         A nemzetközi közjog értelmében jogi hatállyal kizárólag az ENSZ-EGB eredeti szövegei bírnak. Ennek az előírásnak a státusza és hatálybalépésének időpontja az ENSZ-EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Európai Gazdasági Bizottsága (ENSZ-EGB) 138. számú előírásának módosítása – Egységes rendelkezések a csendes közúti járművek korlátozott hallhatóságuk tekintetében történő jóváhagyásáról
   A Hivatalos Lapban (HL L 9., 2017.1.13.) kihirdetett 138. számú előírás módosítása
   Tartalma:
   
                
            
            
               Az előírás eredeti változatának 1. kiegészítése – hatálybalépés dátuma: 2017. október 10.
            
         
                
            
            
               A 01. módosítássorozat – hatálybalépés dátuma: 2017. október 10.
            
         Az 1. szakasz a következőképpen módosul:
   
      „1.   ALKALMAZÁSI KÖR
      Ez az előírás a normál üzemmódban, hátramenetben vagy legalább egy előremeneti sebességfokozatban belső égésű motor üzemelése nélkül működtethető M és N kategóriájú elektromos járművekre (1) vonatkozik azok hallhatósága tekintetében.”
   
   A 2.7. szakasz a következőképpen módosul:
   
      „2.7.   »szüneteltetési funkció«: az AVAS működésének felfüggesztését a járművezető számára lehetővé tévő mechanizmus.”
   
   A 6.2.6. szakasz a következőképpen módosul:
   
      „6.2.6.   Szüneteltetési funkció
      Tilos minden, a 2.7. szakaszban meghatározott szüneteltetési funkció.”
   
   A 11. szakasz a következőképpen módosul:
   
      „11.   ÁTMENETI RENDELKEZÉSEK
      11.1.   A vizsgálópálya megfelelőségének az ezen előírás 3. mellékletének 2.1.2. szakaszában leírtak szerinti ellenőrzéséhez 2019. június 30-ig az ISO 10844:2014 szabvány helyett az ISO 10844:1994 szabvány is alkalmazható.
      11.2.   A 01. módosítássorozat hivatalos hatálybalépésének napjától kezdve az ezen előírást alkalmazó egyik szerződő fél sem utasíthatja el a 01. módosítássorozattal módosított ezen előírás szerinti típusjóváhagyás megadását vagy elfogadását.
      11.3.   2019. szeptember 1-jétől az ezen előírást alkalmazó szerződő felek nem kötelesek elfogadni az ezen előírás eredeti változata alapján első alkalommal 2019. szeptember 1-jét követően kiadott típusjóváhagyásokat.
      11.4.   2021. szeptember 1-jéig az ezen előírást alkalmazó szerződő felek kötelesek elfogadni az ezen előírás eredeti változata alapján első alkalommal 2019. szeptember 1-je előtt kiadott típusjóváhagyásokat.
      11.5.   2021. szeptember 1-jétől az ezen előírást alkalmazó szerződő felek nem kötelesek elfogadni az ezen előírás eredeti változata alapján kiadott típusjóváhagyásokat.
      11.6.   A fenti 11.3–11.5. szakasz rendelkezései ellenére az ezen előírás eredeti változata alapján megadott olyan típusjóváhagyások, amelyeket a 01. módosítássorozat nem érint, továbbra is érvényben maradnak, és az ezen előírást alkalmazó szerződő felek elfogadják azokat.
      11.7.   Függetlenül a fenti átmeneti rendelkezésektől, azok a szerződő felek, amelyek ezt az előírást csak a 01. módosítássorozat hatálybalépésének napja után kezdik el alkalmazni, nem kötelesek elfogadni az olyan típusjóváhagyásokat, amelyeket ezen előírás eredeti változata alapján adtak meg, és csak a 01. módosítássorozattal módosított előírás szerint megadott típusjóváhagyást kötelesek elfogadni.
      11.8.   Az ezen előírást alkalmazó szerződő felek nem utasíthatják el az ezen előírás eredeti változata alapján megadott típusjóváhagyásokat vagy az említett típusjóváhagyások kiterjesztését.”
   
   1. melléklet, A … sz. értesítési formanyomtatvány kiegészítése, Műszaki adatok: az 1.2. szakasz a következőképpen módosul:
   
      1.2.   Az AVAS leírása (adott esetben): …
      1.2.1.   Hang álló helyzetben (van/nincs)
      1.2.2.   A járművezető által választható hangok száma (1/2/3/…)”